ไอซีทีรื้อสัญญาโทรเติมเงินเอาผิดไทยคม
ไอซีทีเล็งรื้อสัญญาโทรเติมเงินเอไอเอสเอาผิดสัญญาไทยคมหลังศาลยึดทรัพย์ทักษิณเอื้อชินฯ&nbsp;นายสือ ล้ออุทัย ปลัดกระทรวงเทคโนโลยีสารสนเทศและการสื่อสาร (ไอซีที) กล่าวว่า ไอซีทีจะนำสัญญาการปรับลดส่วนแบ่งระบบพรีเพดของ ของบริษัท แอดวานซ์ อินโฟร์ เซอร์วิส หรือ เอไอเอส ที่ศาลวินิจฉัยว่าผิดเข้าสู่การพิจารณาการตรวจสอบการแก้ไขสัญญาของเอไอเอสจำนวน 7 ครั้ง รวมทั้งให้เหตุผลในการแก้ไขแต่ละครั้ง ก่อนเสนอให้ครม. พิจารณาว่าการแกไข้สัญญาครั้งใดเป็นการแก้ไขโดยมิชอบ แล้วสรุปว่าควรจะกลับไปใช้ฉบับเก่าหรือไม่ ส่วนเรื่องภาษีสรรพสามิต นั้นเป็นเรื่องของ ครม.ไม่เกี่ยวข้องกับทางกระทรวงไอซีที
26 ก.พ. 2553

ไอซีทีเล็งรื้อสัญญาโทรเติมเงินเอไอเอสเอาผิดสัญญาไทยคมหลังศาลยึดทรัพย์ทักษิณเอื้อชินฯ นายสือ ล้ออุทัย ปลัดกระทรวงเทคโนโลยีสารสนเทศและการสื่อสาร (ไอซีที) กล่าวว่า ไอซีทีจะนำสัญญาการปรับลดส่วนแบ่งระบบพรีเพดของ ของบริษัท แอดวานซ์ อินโฟร์ เซอร์วิส หรือ เอไอเอส ที่ศาลวินิจฉัยว่าผิดเข้าสู่การพิจารณาการตรวจสอบการแก้ไขสัญญาของเอไอเอสจำนวน 7 ครั้ง รวมทั้งให้เหตุผลในการแก้ไขแต่ละครั้ง ก่อนเสนอให้ครม. พิจารณาว่าการแกไข้สัญญาครั้งใดเป็นการแก้ไขโดยมิชอบ แล้วสรุปว่าควรจะกลับไปใช้ฉบับเก่าหรือไม่ ส่วนเรื่องภาษีสรรพสามิต นั้นเป็นเรื่องของ ครม.ไม่เกี่ยวข้องกับทางกระทรวงไอซีที
ขณะที่ ร.ต.หญิง ระนองรักษ์ สุวรรณฉวี รมว.ไอซีที กล่าวว่าจะแถลงข่าวเกี่ยวกับสัญญาของบริษัทไทยคม ทั้งหมด ในวันที่ 3 มี.ค.ที่จะถึงนี้ 
ด้านนายวิเชียร เมฆตระการ หัวหน้าคณะเจ้าหน้าที่ผู้บริหาร บริษัท แอดวานซ์ อินโฟร์ เซอร์วิส หรือ เอไอเอส กล่าวว่า ไม่ได้รู้สึกกังวลใดๆ หลังคำพิพากษาของศาล และปล่อยให้ให้ทุกอย่างเป็นไปตามกระบวนการทากฎหมาย หากมีการฟ้องร้องหรือตรวจสอบสัญญาสัมปทาน เนื่องจากเอไอเอส ได้เตรียมการเรื่องนี้มาตั้งแต่ปี 2549 นับตั้งแต่ ค.ต.ส. กล่าวหาในเรื่องนี้แล้ว อย่างไรก็ตาม คำพิพากษาดังกล่าว ไม่ได้ส่งผลกระทบต่อแผนธุรกิจของเอไอเอส โดยเฉพาะการลงทุนโครงข่าย 3 จีที่จะเกิดขึ้นในปีนี้ เพราะการดำเนินธุรกิจเป็นคนละส่วนกัน